ananddey/assamese-wiki-corpus huggingface dataset:
হৰী-ভৰী

হৰী-ভৰী (ইং অনু. Fertility ; ) ২০০০ চনৰ শ্যাম বেনেগাল পৰিচালিত এখন হিন্দী ছবি; য'ত শাৱানা আজমী, ৰজিত কাপুৰ, ৰাজেশ্বৰী সচদেৱ, সুৰেখা ছিক্ৰী আৰু নন্দিতা দাস অভিনয় কৰিছে।

বিভিন্ন প্ৰজন্মৰ পাঁচগৰাকী মহিলাৰ কাহিনীক কেন্দ্ৰ কৰি আৱৰ্তিত ছবিখনত প্ৰত্যেকেই মুক্তি আৰু নিজৰ নিজৰ জীৱন চলাই যোৱাৰ অধিকাৰ বিচাৰিছে। ছবিখনৰ মূল বিষয়বস্তু হৈছে মহিলাৰ ‘প্ৰজনন অধিকাৰ’ সৱলীকৰণ।

২০০০ চনত এই ছবিখনে পৰিয়াল কল্যাণ বিষয়ক শ্ৰেষ্ঠ ছবিৰ ৪৭তম ৰাষ্ট্ৰীয় চলচ্চিত্ৰ বঁটা লাভ কৰে।

প্লট

চিনেমাখনত এগৰাকী আদবয়সীয়া মুছলমান মহিলা গজালাৰ (শাৱানা আজমী) কাহিনী বৰ্ণনা কৰা হৈছে, যাক পুত্ৰ সন্তান জন্ম দিব নোৱাৰাৰ বাবে স্বামীয়ে দুৰ্ব্যৱহাৰ কৰি পিতৃ-মাতৃৰ ঘৰলৈ ঘূৰাই পঠায়। গজলাৰ এজনী কন্যা ছালমা (ৰাজেশ্বৰী সচদেৱ) আছেই। মাকৰ ঘৰত থকা গজালা আৰু ঘৰৰ বাকীসকল অৰ্থাৎ মাক আৰু ভনীয়েকহঁতে সন্মুখীন হোৱা সমস্যাক লৈয়ে ছবিখনৰ কাহিনীভাগ আৱৰ্তিত হৈছে। প্ৰজনন ক্ষমতাৰ নামত বা বেলেগ অৰ্থত, বিশেষকৈ ভাৰতৰ গ্ৰাম্য অঞ্চলত পুৰুষ সন্তান জন্ম দিয়াৰ হেঁপাহৰ নামত মহিলাসকলে সন্মুখীন হোৱা সমস্যাৰ সুন্দৰ বৰ্ণনা ছবিখনে আগবঢ়াইছে।

শ্যাম বেনেগালৰ এই ছবিখনত গ্ৰাম্য ভাৰতৰ মহিলাসকলৰ দুৰ্দশাৰ প্ৰতিফলন ঘটিছে। বিড়ম্বনাৰ কথা এইটোৱে যে চিনেমাখনৰ আৰম্ভণিতে এটা দৃশ্য দেখা যায় য’ত ম’হ এজনীক গৰ্ভধাৰণ কৰিবলৈ অনা মতা ম’হ এটাক দেখুওৱা হৈছে। পাঁচগৰাকী ভিন্ন নাৰী, প্ৰত্যেকৰে একোটা বেলেগ বেলেগ কাহিনী আছে, যিয়ে এগৰাকী নাৰীৰ জীৱনৰ কঠোৰ বাস্তৱতাক চিত্ৰিত কৰিছে।

তথ্য সংগ্ৰহ

বাহ্যিক সংযোগ

Shyam Benegal interview on Hari-Bhari at Rediff.com.
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০০০ বৰ্ষৰ চলচ্চিত্ৰ
শ্ৰেণী:পৰিয়াল কল্যাণৰ বিষয়ক শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা বিজয়ী
এম মণিৰাম

মৈৰঙঠম মণিৰাম সিংহ বা চমুকৈ এম মণিৰাম (জন্ম: ১৯৭০) এগৰাকী ভাৰতীয় চলচ্চিত্ৰ নিৰ্মাতা, পৰিচালক, প্ৰযোজক আৰু চিত্ৰনাট্যকাৰ। তেওঁ ঘাইকৈ অসমীয়া চলচ্চিত্ৰৰ ক্ষেত্ৰৰ লগত জড়িত। লখিমপুৰ জিলাৰ উত্তৰ লখিমপুৰত জন্মলাভ এম মণিৰাম মণিপুৰী সম্প্ৰদায়ৰ। তেওঁৰ মৈৰঙঠম মুভিজৰ বেনাৰত নিৰ্মিত ২০০৮ চনৰ ১২ ছেপ্টেম্বৰ তাৰিখে মুক্তি লাভ কৰা মন যায় ছবিখনে ৫৬তম ৰাষ্ট্ৰীয় চলচ্চিত্ৰ বঁটা'ৰ 'শ্ৰেষ্ঠ অসমীয়া ছবি'ৰ সন্মান লাভ কৰে।

প্ৰাৰম্ভিক জীৱন

১৯৭০ চনত অসমৰ লখিমপুৰ জিলাৰ উত্তৰ লখিমপুৰত এম মণিৰামৰ জন্ম হৈছিল। তেওঁৰ পিতৃৰ নাম বলবিহাৰী। তেওঁৰ পিতৃয়ে ১৪ বছৰ বয়সতে মণিপুৰৰ মায়ং লেংজিঙৰ ওচৰত অৱস্থিত ফুমলৌৰ গাঁৱৰ পৰা অসমলৈ আহিছিল। তেওঁ যোৰহাটৰ ঔদ্যোগিক প্ৰশিক্ষণ প্ৰতিষ্ঠান চমুকৈ আই.টি.আই.ৰ টেইলৰিং পাঠ্যক্ৰমত নামভৰ্তি কৰিছিল। ইয়াৰ পৰা টেইলৰিং শিকি তেওঁ তিনিচুকীয়াৰ চলচ্চিত্ৰ গৃহ এখনৰ কাষত নিজাকৈ কাপোৰৰ দোকান আৰম্ভ কৰে।

মৈৰঙঠম মুভিজৰ বেনাৰত নিৰ্মিত তেওঁৰ প্ৰথম ছবি মন যায়
২০০৮ চনৰ ১২ ছেপ্টেম্বৰ তাৰিখে মুক্তি লাভ কৰে। এই ছবিখনৰ মুখ্য ভূমিকাত অভিনয় কৰা শিল্পী সকল হৈছে জুবিন গাৰ্গ, পবিত্ৰ মাৰ্ঘেৰিটা, জ্ঞানেন্দ্ৰ পল্লব, নৱদ্বীপ বৰগোহাঁই, নিশিতা গোস্বামী, ৰিম্পী দাস ইত্যাদি। ছবিখনে '৫৬-তম ৰাষ্ট্ৰীয় চলচ্চিত্ৰ বঁটা'ৰ 'শ্ৰেষ্ঠ অসমীয়া ছবি'ৰ সন্মান লাভ কৰে। ২০১৬ চনত তেওঁৰ সন্ধিক্ষণ নামৰ দ্বিতীয় ছবিখনে মুক্তি লাভ কৰিছিল।

চলচ্চিত্ৰ ৰাজি

মন যায়, ২০০৮
ইউ আৰ নট মাই জুলী (মুক্তি লাভ কৰা নাই)
সন্ধিক্ষণ, ২০১৬

তথ্য উৎস

শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:জীৱিত ব্যক্তি
লিচু

লিচু (বৈজ্ঞানিক নাম: Litchi chinensis) এবিধ নিৰক্ষীয় তথা ক্ৰান্তীয় অঞ্চলৰ ফল। ৰসাল ১-১.৫ ইঞ্চি ব্যাস বিশিষ্ট ফল। গা গছ প্ৰায় ১০-৩৫ ফুট উচ্চতা বিশিষ্ট হয়।

লিচু Sapindaceae পৰিয়ালৰ অন্তৰ্গত Litchi গণৰ একমাত্ৰ সদস্য। আদিতে লিচু চীনত পোৱা গৈছিল। বৰ্তমান বিশ্বৰ বহু স্থানত লিচুৰ খেতি কৰা হয়।

বিৱৰণ

গছ

লিচি চাইনেনছিছ হৈছে এবিধ চিৰসেউজ উদ্ভিদ আৰু সাধাৰণতে ১৫ মিটাৰ (৪৯ ফুট)তকৈ কম ওখ যদিও কেতিয়াবা ২৮ মিটাৰ (৯২ ফুট) পৰ্যন্ত ওখ হয়। ইয়াৰ চিৰসেউজ পাতবোৰ ১২.৫ৰ পৰা ২০ চে.মি. দীঘল হোৱা দেখা যায়। গছৰ বাকলিৰ বৰণ ধূসৰ-ক’লা, ডালবোৰ বাদামী-ৰঙা।

ফল

লিচুৰ ফলবোৰ মঙহাল আৰু জলবায়ু, স্থান আৰু জাতৰ ওপৰত নিৰ্ভৰ কৰি ৮০–১১২ দিনত পূৰ্ণবয়স্ক হয়। ফলৰ আকৃতি ঘূৰণীয়া, ডিম্বাকৃতি বা হৃদয় আকৃতিৰ। ফলবোৰ ৫ চে.মি. দীঘল আৰু ৪ চে.মি. পৰ্যন্ত বহল (২.০ ইঞ্চি × ১.৬ ইঞ্চি) আৰু ওজন প্ৰায় ২০ গ্ৰাম।

লিচুৰ বাহিৰৰ কঠিন ছালখন কেঁচাতে সেউজীয়া, পকিলে ৰঙা বা গোলাপী-ৰঙা বৰণৰ। ছালখন খোৱাৰ যোগ্য নহয় যদিও ইয়াক সহজে আঁতৰাই খাব পৰা মিঠা সোৱাদ আৰু গোন্ধযুক্ত অৰ্ধস্বচ্ছ বগা মঙহাল তৰপ এটা দেখা পোৱা যায়। ফল চিঙাৰ পিছত ছালখন শুকান আৰু বাদামী ৰঙৰ হৈ পৰে।

ফলৰ খাব পৰা মঙহাল অংশটোৰ ভিতৰত এটা গাঢ় বাদামী ৰঙৰ বীজ থাকে যিটো ১ৰ পৰা ৩.৩ চে.মি. দীঘল আৰু ০.৬ৰ পৰা ১.২ চে.মি. বহল (০.৩৯–১.৩০ × ০.২৪–০.৪৭ ইঞ্চি)। এই বীজবোৰ খাব নোৱাৰি। যিহেতু কেনিং প্ৰক্ৰিয়াত ফলৰ সোৱাদ কমি যায়, সেয়েহে লিচুৰ ফলবোৰ সাধাৰণতে সতেজকৈ খোৱা হয়।

পোষকদ্ৰৱ্য

লিচুৰ পকা/কেঁচা ফলত ৮২% পানী, ১৭% কাৰ্বহাইড্ৰেট, ১% প্ৰ’টিন আৰু নগণ্য পৰিমানৰ চৰ্বি থাকে। ১০০ গ্ৰাম লিচুৱে ৬৬ কেলৰি খাদ্য শক্তিৰ যোগান ধৰে। লিচুত প্ৰচুৰ ভিটামিন চি পোৱা যায়, প্ৰতি ১০০ গ্ৰামত ৭২ মিলিগ্ৰাম ভিটামিন চি থাকে – যিটো পৰিমাণে দৈনিক মূল্যৰ ৮৬% প্ৰতিনিধিত্ব কৰে – কিন্তু ইয়াত উল্লেখযোগ্য পৰিমাণত অন্য কোনো অণুপুষ্টিকাৰক পদাৰ্থ নাথাকে।

লগতে চাওক

তেজপুৰ লিচু

তথ্য সংগ্ৰহ

শ্ৰেণী:ফল
মুক্ত চিন্তা (আলোচনী)

মুক্ত চিন্তা অসমীয়া ভাষাত প্ৰকাশিত এখন ই-আলোচনী। ২০১৫ চনৰ জুলাই মাহত এই আলোচনীখনৰ প্ৰথম সংখ্যাটি প্ৰকাশ হয়। অসমীয়া ভাষাত বিজ্ঞান মানিসকতা গঠন, প্ৰসাৰ আৰু প্ৰচাৰৰ লগতে ডিজিটেল মাধ্যমত ভাষা-সাহিত্য-সংস্কৃতিৰ উন্নতিৰ হকে এই আলোচনীখনে কাম কৰি আহিছে। মুক্ত চিন্তাৰ প্ৰতিষ্ঠাপক মুখ্য সম্পাদক হৈছে- কৌশিক দাস। বৰ্তমানৰ সম্পাদক বৰ্ণালী বৰুৱা দাস আৰু টুনুজ্যোতি গগৈ।

কৰ্ত্তৃত্ব আৰু পৰিচালনা

২০০৩ চনত গঠিত ‘যুক্তি-বিকাশ সমিতি, অসম’ অনুষ্ঠানে যুক্তিবাদী তথা প্ৰগতিশীল চিন্তা-চৰ্চাৰ প্ৰচাৰ আৰু প্ৰসাৰৰ হকে বিভিন্ন দিশত সাধ্যানুসৰি চেষ্টা চলাই আহিছে। অন্ধবিশ্বাস, সাম্প্ৰদায়িকতাবাদ, নাৰী অৱদমন, বৰ্ণবাদ আদিকে ধৰি সমাজজীৱনত ব্যাপ্ত বিভিন্ন শোষণমূলক আৰু অগণতান্ত্ৰিক ভাবধাৰা তথা পৰম্পৰা সম্পৰ্কে ভালেসংখ্যক পুস্তিকা অনুষ্ঠানটোৱে প্ৰকাশ কৰি আহিছে। ২০১৪ চনৰ জানুৱাৰি মাহত আৰম্ভ হোৱা বিজ্ঞানমনস্কতা-সম্পৰ্কীয় তিনিমহীয়া পত্ৰিকা এষণা হ’ল অনুষ্ঠানটোৰ তৎসদৃশ আন এক পদক্ষেপ। শেহতীয়া সময়ছোৱাত অনুষ্ঠানটোৰ মাজত হোৱা আলাপ-আলোচনাৰ ভিত্তিত এক বহল উদ্দেশ্য আগত ৰাখি এই ‘মুক্ত চিন্তা’ অনলাইন আলোচনীখনৰ প্ৰকাশৰ ব্যৱস্থা কৰা হৈছে।

আলোচনীখনৰ লক্ষ্য আৰু উদ্দেশ্য

যুক্তি আৰু গণতান্ত্ৰিক প্ৰমূল্যক সাৰথি কৰি বিভিন্ন সামাজিক বিষয় সম্পৰ্কে বস্তুনিষ্ঠ আৰু জীৱন্ত চিন্তাৰ বাবে এখন মুকলি মঞ্চৰ সৃষ্টি কৰাই মুক্ত চিন্তাৰ প্ৰধান উদ্দেশ্য। বস্তুনিষ্ঠ চিন্তাৰ বাবে এখন অনলাইন মঞ্চৰ যোগান ধৰা আৰু সমান্তৰালভাৱে নতুন নতুন দৃষ্টিভংগীৰ কৰ্ষণৰ বাবে এক উৰ্বৰ পৰিবেশৰ সৃষ্টি কৰা, এই দুটাই হ’ল মুক্ত চিন্তাৰ মূল আদৰ্শ।

'মুক্ত চিন্তা'ৰ বিভিন্ন শিতানসমূহ

প্ৰথম পৃষ্ঠা, সম্পাদকীয়, সূচী, কেন্দ্ৰীয় নিবন্ধ, শিল্প-কলা-সংস্কৃতি, বিজ্ঞান-প্ৰযুক্তি, গল্প-কবিতা, বিশ্বাস-অবিশ্বাস, বিবিধ চিন্তা, অনুবাদ, গল্প কবিতা প্ৰবন্ধ উপন্যাস, সাক্ষাৎকাৰ,আলোকচিত্ৰ আদি।

'মুক্ত চিন্তা'ৰ অন্যান্য আঁচনি

অসমীয়া ভাষা-সাহিত্য-সংস্কৃতিৰ বিভিন্ন সমলেবাৰ ইউনিক'ডলৈ ৰূপান্তৰণ কৰাটো মুক্ত চিন্তাৰ অন্যতম লক্ষ্য। সেইদৰে সমাজত বিজ্ঞান মানসিকতাৰ প্ৰচাৰ আৰু প্ৰসাৰ কৰাৰ লগতে সকলোশ্ৰণীৰ মানুহৰ বাবে ডিজিটেল ৰূপত তথ্য সংৰক্ষণৰ ব্যৱস্থা কৰাটো মুক্ত চিন্তাৰ প্ৰধান আঁচনি।

তথ্য সংগ্ৰহ

শ্ৰেণী:অসম সম্পৰ্কীয় ৱেবছাইট
শ্ৰেণী:অনলাইন আলোচনী
ফ্ৰান্সৰ শ্ৰুতিকথা

বৰ্তমানৰ ফ্ৰান্সৰ শ্ৰুতিকথা (ইংৰাজী: Mythology in France) বা পৌৰাণিক কাহিনীসমূহে ফ্ৰান্সত বাস কৰা গল (Gauls), ফ্ৰেংক (Franks), নৰ্মান (Normans), ব্ৰেটন (Bretons) আৰু অন্যান্য জনগোষ্ঠীৰ পৌৰাণিক কাহিনীক সামৰি লৈছে, এই বিশেষ সংস্কৃতিসমূহে সত্য বুলি বিশ্বাস কৰা সেই প্ৰাচীন কাহিনীবোৰ ঐশ্বৰিক বা বীৰ সত্তাৰ বিষয়ে বৰ্ণনা কৰে। এই কাহিনী বোৰত প্ৰায়ে অলৌকিক পৰিঘটনা বা চৰিত্ৰসমূহৰ দ্বাৰা বিশ্বব্ৰহ্মাণ্ড আৰু মানৱতাৰ স্বৰূপ ব্যাখ্যা কৰা দেখা যায়। ফৰাচী শ্ৰুতিকথা মূলতঃ গল (বা কেল্ট) আৰু ব্ৰেটনসকলৰ শ্ৰুতিকথা আৰু কিংবদন্তিৰ দ্বাৰা প্ৰভাৱিত হৈছে কাৰণ তেওঁলোক আধুনিক ইংলেণ্ড আৰু আয়াৰলেণ্ডৰ পৰা ফৰাচী অঞ্চললৈ প্ৰব্ৰজন কৰিছিল। ফৰাচী পৌৰাণিক কাহিনীৰ বিকাশত ফ্ৰেংকসকলৰো কিছু প্ৰভাৱ পৰা দেখা যায়।

ইতিহাস

১৭৯০ চনৰ মাৰ্চ মাহৰ আগতে ফ্ৰান্সক ৩৪খন স্বাধীন প্ৰদেশত বিভক্ত কৰা হৈছিল। সকলো প্ৰদেশ ৰজাৰ শাসনত চলিছিল যদিও জাতীয় নাগৰিকত্ব বা সামগ্ৰিক জাতীয় ৰাষ্ট্ৰ নাছিল। বেছিভাগ প্ৰদেশতে কেইবাটাও ভিন্ন বৰ্ণগোষ্ঠীয়ে বসতি স্থাপন কৰিছিল। সেইবাবেই বেছিভাগ প্ৰদেশেই নিজৰ নিজৰ অনন্য পৌৰাণিক বিশ্বাস আৰু ৰীতি-নীতি গঢ়ি তুলিছিল। এই ঐতিহাসিক ভৌগোলিক বিভাজনৰ ফলত বহুতো শ্ৰুতিকথা আৰু কিংবদন্তিৰ সৃষ্টি হৈছে যিবোৰ সমগ্ৰ ফ্ৰান্সত প্ৰচলিত আছে।

গলৰ পৰা ব্যুৎপত্তিগতভাৱে পৃথক যদিও সাধাৰণ ভাষাত গালিয়া (Gallia) আছিল ৰোমানসকলে সমসাময়িক ফ্ৰান্সক দিয়া নাম আৰু ই ফ্ৰান্সৰ ভূমধ্যসাগৰীয় উপকূলৰ পৰা পাইৰেনিছলৈকে ভূখণ্ডক সামৰি লৈছিল। গলত (Gaul) কেইবাটাও জনগোষ্ঠীৰ বাসস্থান আছিল, বেছিভাগেই কেলটিক জনগোষ্ঠীৰ বংশধৰ, যাক গ্যালিক জনগোষ্ঠী (Gallic tribes) বুলি জনা যায়। দ্বিতীয় শতিকাত ৰোমানসকলে গল বৰ্খাস্ত কৰাৰ পিছত এই গ্যালিক জনগোষ্ঠীসমূহে গ্যালো-ৰোমান সংস্কৃতিৰ সুকীয়া ৰূপ গঢ়ি তুলিছিল। প্ৰথম বসতিপ্ৰধান লোকসকলে আধুনিক যুগৰ ব্ৰিটানিত বাস কৰিছিল আৰু ৱেৰউলফ আৰু অন্যান্য মিছৱেজেনকে ধৰি উত্তৰতম গ্যালিক জনগোষ্ঠীৰ পৌৰাণিক কাহিনী মধ্যযুগীয় পাণ্ডুলিপিৰ পৰা লাইছত প্ৰচলিত আছিল। তৃতীয় আৰু সপ্তম শতিকাৰ ভিতৰত জাৰ্মানী প্ৰব্ৰজনকাৰীসকলে ৰোমান-গলত বসতি স্থাপন কৰিবলৈ আৰম্ভ কৰে। পশ্চিম-ৰোমান সাম্ৰাজ্যৰ পতন আৰম্ভ হোৱাৰ লগে লগে ফ্ৰেংক নামেৰে পৰিচিত হ’বলগীয়া জাৰ্মান প্ৰব্ৰজনকাৰীসকলে ফ্ৰান্সৰ পশ্চিম অংশত নিজৰ প্ৰভাৱ পেলাবলৈ ধৰিলে। ফ্ৰেংকসকলে আন জাৰ্মানিক জনগোষ্ঠীৰ সৈতে বহুতো ৰীতি-নীতি আৰু অন্ধবিশ্বাস ভাগ কৰিছিল আৰু তেওঁলোকৰ বহুতো প্ৰকৃতিৰ আচাৰ-ব্যৱহাৰ আৰু বিশ্বাস সমগ্ৰ পশ্চিম ফ্ৰান্সত বিয়পি পৰিছিল।

ফ্ৰান্সৰ কিংবদন্তিমূলক জীৱ

ফ্ৰান্সৰ শ্ৰুতিকথাত বহুতো কিংবদন্তিমূলক জীৱৰ বৰ্ণনা পোৱা যায়।

লুটিন : লুটিন (lutin) হৈছে ফৰাচী লোককথা আৰু সাধুকথাৰ এক প্ৰকাৰৰ চুটি চাপৰ গবলিন। মাইকী লুটিনক লুটিনেছ (lutines) বোলা হয়।

বিষ্ট অৱ গেভাউডান (Beast of Gévaudan) : ১৭৬৪ চনৰ পৰা ১৭৬৭ চনৰ ভিতৰত দক্ষিণ-মধ্য ফ্ৰান্সৰ মাৰ্জেৰাইড পৰ্বতমালাৰ অতীজৰ গেভাউডান প্ৰদেশত আতংকৰ সৃষ্টি কৰা এবিধ নৰখাদক প্ৰাণী বা সেই প্ৰাণীৰ সৈতে জড়িত ঐতিহাসিক নাম।

চেভাল গ'ভিন (Cheval Gauvin) : চেভাল গ'ভিন হৈছে ফ্ৰান্সৰ ফ্ৰান্সে-কমটে আৰু চুইজাৰলেণ্ডৰ জুৰা পৰ্বতমালাৰ আশে পাশে বাস কৰা এটা কিংবদন্তিমূলক দুষ্ট ঘোঁৰা।

"চেভাল মেলেট' (Cheval Mallet) : ফ্ৰান্সৰ লোককথাত উল্লেখ কৰা এটা কল্পনাতীত আৰু দুষ্ট ঘোঁৰা।

তথ্য সংগ্ৰহ

শ্ৰেণী:ফ্ৰান্সৰ শ্ৰুতিকথা
ছানি লেন

ছানি লেন এগৰাকী আমেৰিকান পৰ্ণগ্ৰাফিক অভিনেত্ৰী আৰু নগ্ন মডেল। তেওঁ নাইটমুভছ, এভিএন, আৰু এক্সআৰচিঅ' হল অৱ ফেমৰ সদস্য।

জীৱনী

লেনৰ পিতৃ-মাতৃ শ্বেলবি আৰু মাইকে এয়াৰ-ফ্ৰেইটত কাম কৰিছিল। যৌৱনকালত তেওঁ এগৰাকী প্ৰতিযোগিতামূলক ৰোলাৰ স্কেটাৰ আৰু আইচ স্কেটাৰ আছিল আৰু পিছলৈ যোগ আৰু পাইলেটছ শিকোৱা প্ৰশিক্ষক হিচাপে কাম কৰিছিল।

জেমছ মিলছৰ অধীনত বৰফৰ নৃত্যশিল্পী হিচাপে প্ৰশিক্ষণ লৈছিল আৰু অলিম্পিক ট্ৰায়েলৰ বাবে প্ৰস্তুতি চলাইছিল যেতিয়া তেওঁক বুনিয়ন অস্ত্ৰোপচাৰৰ প্ৰয়োজন হৈছিল। সুস্থ হোৱাৰ সময়ছোৱাত

তাইৰ কেৰিয়াৰটো পিতৃ-মাতৃয়ে সমৰ্থন আৰু পৰিচালনা কৰে।

২০০৬ চনৰ ৭ ডিচেম্বৰত প্ৰচাৰিত ফক্সৰ ৰিয়েলিটি ছিৰিজ মাই বেয়াৰ লেডীৰ প্ৰথম খণ্ডত আৰু এবিচি প্ৰাইমটাইম: দ্য আউটছাইডাৰ্ছৰ এটা খণ্ডত তেওঁৰ কেৰিয়াৰ ৰক্ষা কৰিছিল।
-
২০০৬
এই‌বি‌এন ভি‌ও‌ডি এৱাৰ্ড
শ্ৰেষ্ঠ নতুন প্ৰৱেশিকা
—
বিজয়ী
-
২০০৬
এফ‌‌ও‌এক্স‌ই এৱাৰ্ড
ভিক্সেন
—
বিজয়ী
-
২০০৬
নাইটমুভ্‌ছ এৱাৰ্ড
মিছ কঞ্জেনিয়ালিটি
—
বিজয়ী
-
২০০৭
এডাম ফিল্ম ৱৰ্ল্ড গাইড এৱাৰ্ড
বৰ্ষৰ অভিনেত্ৰী
Sex Pix
বিজয়ী
-
২০২০
এ‌ভি‌এন হল অফ ফেইম
—
—
বিজয়ী
-
২০২১
এক্স‌আৰ‌চি‌ও হল অফ ফেইম
—
—
বিজয়ী
}

বাহ্যিক সংযোগ

তথ্যসূত্ৰ

শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:নৃত্যশিল্পী
শ্ৰেণী:মডেল
শ্ৰেণী:প্ৰকৃতিবিদ
শ্ৰেণী:শিক্ষক
শ্ৰেণী:উভলিংগী পৰ্ণগ্ৰাফিক চলচ্চিত্ৰ অভিনেত্ৰী
এঞ্জেলা চাং

এঞ্জেলা চাং ছাও-হান (ইংৰাজী: Angela Zhang Shao-han; জন্ম: ১৯ জানুৱাৰী ১৯৮২), যাক এঞ্জেলা চাং নামেৰেও জনা যায়, এগৰাকী টাইৱানী আৰু কানাডীয় কণ্ঠশিল্পী আৰু অভিনেত্ৰী।

চাঙে টাইৱানী টেলিভিছন ধাৰাবাহিক মাই এমভিপি ভেলেণ্টাইন (২০০২) আৰু এট ডলফিন বে (২০০৩)ৰ জৰিয়তে স্বীকৃতি লাভ কৰিছিল। ২০০৪ চনত তেওঁৰ প্ৰথম এলবাম অভাৰ দ্য ৰেইনবোৰ তৎক্ষণাত সফলতাৰ পিছত তেওঁ নিজৰ গায়ন কেৰিয়াৰত মনোনিৱেশ কৰে আৰু অৰোৰা (২০০৪) আৰু পাণ্ডোৰা (২০০৬)ৰ দৰে জনপ্ৰিয় এলবাম মুকলি কৰে। ইয়াৰ উপৰিও তেওঁ আন এখন হিট টেলিভিছন ধাৰাবাহিক ৰোমাণ্টিক প্ৰিন্সেছ (২০০৭)ত অভিনয় কৰিছিল। ২০০৮ চনত তেওঁৰ পৰিয়ালৰ সৈতে হোৱা এক ৰাজহুৱা বিবাদৰ ফলত তেওঁৰ কেৰিয়াৰত বাধাৰ সৃষ্টি হয় আৰু লিনফেয়াৰ ৰেকৰ্ডছ নামৰ তেওঁৰ লেবেলটোৰ সৈতে হোৱা মনোমালিন্যৰ বাবে অৱস্থা অধিক শোচনীয় হৈ পৰে। হুনান টিভিৰ ৰিয়েলিটী শ্ব' ছিংগাৰ ২০১৮ত আঁত ধৰোতা আৰু প্ৰতিযোগী হিচাপে অংশগ্ৰহণ নকৰা পৰ্যন্ত তেওঁৰ কেৰিয়াৰ পুনৰুজ্জীৱিত হোৱা নাছিল। তেতিয়াৰ পৰা তেওঁ মূল চীন দেশত নিজৰ মনোনিৱেশ স্থানান্তৰ কৰিছে।

চাঙে তেওঁৰ আত্মপ্ৰকাশৰ পৰা বৰ্তমানলৈ সাতটা কনচাৰ্ট ভ্ৰমণ কৰিছে, যাৰ ভিতৰত তিনিটা ষ্টেডিয়াম ভ্ৰমণো অন্তৰ্ভুক্ত। তেওঁৰ ফেবল ৱৰ্ল্ড ট্যুৰ (২০১৯–২০২৪)ৰ অধীনত মূল চীনত ৩৬টা শ্ব' অনুষ্ঠিত হৈছিল যিয়ে দহ লাখতকৈ অধিক লোকক আকৰ্ষিত কৰিছিল।

প্ৰাৰম্ভিক জীৱন

চাঙৰ জন্ম টাইৱানৰ টাওইউয়ানৰ ঝংলিত এটা হাক্কা পৰিয়ালত হৈছিল। তেওঁ পৰিয়ালৰ তিনিটা সন্তানৰ ভিতৰত জ্যেষ্ঠ আছিল। চাঙৰ এগৰাকী ভগ্নী কনি চাং ছাও-চুৱান আৰু এজন ভ্ৰাতৃ কাৰ্চন চাং প’-ইউ আছে। চাঙৰ ককা (মাতৃৰ পিতৃ) চাংদেৰ টাওইউয়ান কাউণ্টিৰ উইগুৰ জনগোষ্ঠীৰ আছিল। তেওঁ উইগুৰ বৌদ্ধ সেনাপতি হালা বাশ্বিৰ বংশধৰ জিয়ান পৰিয়ালৰ আছিল, যি ৬০০ বছৰৰো অধিক আগতে চাংদেৰ টাওইউয়ানলৈ আহিছিল। চাং জিয়ান বুজানৰ সৈতেও সম্পৰ্কীয়। চাঙৰ পৰিয়ালৰ বাকী সদস্যসকল হাক্কা সম্প্ৰদায়ৰ। দহ বছৰ বয়সত চাং পঢ়াশুনাৰ বাবে চিংগাপুৰলৈ গৈছিল। কেইমাহমানৰ পিছত তেওঁ টাইৱানলৈ উভতি আহে কাৰণ তেওঁ তাত নিজকে খাপ খুৱাব পৰা নাছিল। ১২ বছৰ বয়সত তেওঁ পৰিয়ালৰ সৈতে ভ্যানকুভাৰলৈ প্ৰব্ৰজন কৰে আৰু তাত ছাৰ উইনষ্টন চাৰ্চিল ছেকেণ্ডাৰী স্কুলত অধ্যয়ন কৰে। ১৯ বছৰ বয়সত তেওঁ পুনৰ টাইৱানলৈ উভতি আহে।

ব্যক্তিগত জীৱন

স্বাস্থ্যজনিত সমস্যা

২০০৮ চনত চাঙৰ মাইট্ৰেল ভাল্ভ প্ৰলেপ্স (mitral valve prolapse) ধৰা পৰিছিল আৰু তেওঁ চিকিৎসাৰ বাবে কানাডালৈ গৈছিল। সেই সময়ছোৱাত তেওঁ নিজৰ কেৰিয়াৰৰ পৰা এক চুটি বিৰতি লৈছিল।

পাৰিবাৰিক সংঘাত আৰু বিচ্ছেদ

২০০৮ চনত চিকিৎসাৰ বাবে কেৰিয়াৰৰ পৰা বিৰতি লৈ থকাৰ সময়তে চাঙে গম পাইছিল যে তেওঁৰ মাতৃয়ে তেওঁৰ সঞ্চয়ৰ সকলো ধন খালী কৰি পেলাইছে। উল্লেখ্য যে, আত্মপ্ৰকাশৰ পৰাই তেওঁৰ মাতৃয়ে তেওঁৰ মেনেজাৰ হিচাপে কাম কৰিছিল। ২০০৯ চনত চাঙৰ পিতৃ-মাতৃয়ে তেওঁৰ বিৰুদ্ধে অৱহেলাৰ অভিযোগ উত্থাপন কৰিছিল, যাক তেওঁ অস্বীকাৰ কৰিছিল। পৰৱৰ্তী সময়ত পিতৃ-মাতৃয়ে তেওঁৰ বিৰুদ্ধে ড্ৰাগছ সেৱনৰো অভিযোগ তুলিছিল। এই অভিযোগ মিছা বুলি প্ৰমাণ কৰিবলৈ আৰু নিজৰ নাম নিকা কৰিবলৈ তেওঁ ড্ৰাগছ পৰীক্ষাৰ নেতিবাচক ৰিপৰ্ট (negative report) ৰাজহুৱা কৰিবলগীয়া হৈছিল। সেই বছৰতে এটা সাক্ষাৎকাৰত তেওঁ পিতৃ-মাতৃৰ সৈতে সকলো সম্পৰ্ক ছেদ কৰা বুলি ঘোষণা কৰিছিল।

পাৰিবাৰিক সংঘাতৰ পৰিণতিত তেওঁ নিজৰ কেৰিয়াৰৰ কেন্দ্ৰবিন্দু মূল চীন দেশলৈ স্থানান্তৰিত কৰে। ২০২৩ চনৰ জুন মাহৰ তথ্য অনুসৰি তেওঁ চাংহাইত বাস কৰে।

তথ্যসূত্ৰ

বাহ্যিক সংযোগ

শ্ৰেণী:কানাডিয়ান চলচ্চিত্ৰ অভিনেত্ৰী
শ্ৰেণী:গায়িকা
শ্ৰেণী:টাইৱানৰ চলচ্চিত্ৰ অভিনেত্ৰী
গৌৰৱ বৰা

গৌৰৱ বৰা (জন্ম: ২৬ অক্টোবৰ ১৯৮৫) হৈছে অসমৰ এগৰাকী চলচ্চিত্ৰ, ধাৰাবাহিক আৰু মঞ্চ অভিনেতা। ২০০৫ চনত তেওঁ ৰাজেশ ভূঞাৰ দ্বাৰা পৰিচালিত হামাৰ ধনি শীৰ্ষক ভিচিডি ছবিখনৰ জড়িয়তে পেচাদাৰী অভিনয় জগতখনত পাতনি মেলিছিল।

প্ৰাৰম্ভিক জীৱন

বৰাই ১৯৮৫ চনৰ ২৬ অক্টোবৰ তাৰিখে ধেমাজি জিলাৰ টেকজুৰী গাওঁত জন্মগ্ৰহন কৰিছিল।

অভিনয় জীৱন

চলচ্চিত্ৰ, ধাৰাবাহিক, নাটক, ৱেবচিৰিজ

সৰুৰে পৰা ভাওনা, ৰাস, অপেচাদাৰী নাটকৰ লগত জড়িত গৌৱৱ বৰাই গুৱাহাটীত বাহাৰুল ইছলামৰ তত্বাৱধানত ছিগাল থিয়েটাৰত অভিনয়ৰ প্ৰশিক্ষণ লৈছিল। তেওঁ বৰ্তমানলৈকে বহুকেইখন জনপ্ৰিয় ধাৰাবাহিক, ছবি, ভিচিডি আৰু ৱেবচিৰিজত অভিনয় কৰিছে।
+ছবি/ৱেবচিৰিজ
নাম
মুক্তি বৰ্ষ
পৰিচালকৰ নাম
হামাৰ ধনি
২০০৫
ৰাজেশ ভূঞা
ডাক্টৰ বেজবৰুৱা
২০২৩
নিপন গৌস্বামী
ক্ষুধা
২০২৪
দীপক কুমাৰ ৰয়
মেঙ্গ
২০২৫
মনোজিত শৰ্মা
মৰমৰ দেউতা
মুক্তিৰ পথত
হিমজ্যোতি তালুকদাৰ

তথ্য সংগ্ৰহ

শ্ৰেণী:অসমীয়া অভিনেতা
ৰয়েল গ্ল'বেল বিশ্ববিদ্যালয়

অসম ৰয়েল গ্ল'বেল বিশ্ববিদ্যালয় অসমৰ পঞ্চমখন ব্যক্তিগত খণ্ডৰ বিশ্ববিদ্যালয়। বিশ্ববিদ্যালয়খন ৰয়েল গ্ৰুপ অফ ইনষ্টিটিউটৰ একত্ৰিতকৰণ কৰি গঠন কৰা হৈছে। অসম বিধানসভায়ে অনুমোদন জনোৱা অসম ৰয়েল গ্ল'বেল বিশ্ববিদ্যালয় বিধি ২০১৩ -ৰ আধাৰত বিশ্ববিদ্যালয়খন প্ৰতিষ্ঠা কৰা হয়।

গুৱাহাটীৰ বেতকুঁচিত অৱস্থিত বিখ্যাত বালাজি মন্দিৰৰ বিপৰীতে বিশ্ববিদ্যালয়খন অৱস্থিত৷ বিশ্ববিদ্যালয়খনৰ আচাৰ্য হ’ল এ.কে. পাঞ্চাৰী। অধ্যাপক ডঃ এছ.পি. সিং আৰু এ.কে. মোদী বিশ্ববিদ্যালয়খনৰ ক্ৰমে উপাচাৰ্য আৰু অতিৰিক্ত উপাচাৰ্য।

শিক্ষা

ৰয়েল গ্ল'বেল বিশ্ববিদ্যালয়ত ১৩খন প্ৰতিষ্ঠান অন্তৰ্ভুক্ত। অভিযান্ত্ৰিক, ব্যৱস্থাপনা, স্থাপত্যবিদ্যা আৰু বাণিজ্য শিক্ষাৰ বিভিন্ন পাঠ্যক্ৰম আগবঢ়োৱা ৰয়েল গ্ৰুপ অফ ইনষ্টিটিউট ২০০৯ চনত স্থাপিত হৈছিল। বিশ্ববিদ্যালয়খনৰ অন্তৰ্ভুক্ত বিদ্যালয়সমূহ হ'ল:

ৰয়েল অভিযান্ত্ৰিক আৰু প্ৰযুক্তিবিদ্যা বিদ্যালয় (Royal School of Engineering & Technology) (RSET)
ৰয়েল ব্যৱসায় বিদ্যালয় (Royal School of Business) (RSB)
ৰয়েল বাণিজ্য বিদ্যালয় (Royal School of Commerce) (RSC)
ৰয়েল স্থাপত্যবিদ্যা বিদ্যালয় (Royal School Of Architecture) (RSA)
ৰয়েল চাৰু কলা বিদ্যালয় (Royal School of Fine Arts) (RSFA)
ৰয়েল ভাষা বিদ্যালয় (Royal School of Language) (RSL)
ৰয়েল ফেশ্বন ডিজাইনিং আৰু প্ৰযুক্তি বিদ্যালয় (Royal School of Fashion Designing & Technology) (RSFT)
ৰয়েল প্ৰায়োগিক আৰু বিশুদ্ধ বিজ্ঞান বিদ্যালয় (Royal School of Applied and Pure Sciences) (RSAPS)
ৰয়েল তথ্য প্ৰযুক্তিবিদ্যা বিদ্যালয় (Royal School of Information Technology) (RSIT)
ৰয়েল জনসংযোগ আৰু মিডিয়া বিদ্যালয় (Royal School of Communication & Media) (RSCOM)
ৰয়েল আচৰণ আৰু আনুসংগিক চিকিৎসা বিদ্যালয় (Royal School Of Behavioral & Allied Sciences) (RSBAS)
ৰয়েল পৰিৱেশ্য কলা বিদ্যালয় (Royal School of Performing Arts) (RSPA)
ৰয়েল আইন আৰু প্ৰশাসনিক বিদ্যালয় (Royal School of Law and Administration) (RSLA)

তথ্য উৎস

বহিঃসংযোগ

ৰয়েল গ্ল'বেল বিশ্ববিদ্যালয়ৰ ৱেবছাইট

শ্ৰেণী:অসমৰ বিশ্ববিদ্যালয়সমূহ
ক্লাৰা এণ্ডাৰচন

ক্লাৰা এলিজাবেথ এণ্ডাৰছন জন্ম ১৩ মে ১৮২৬ চন আৰু মৃত্যু ২৮ আগষ্ট ১৮৯৫ চন, এগৰাকী ডেনিছ নাট্যকাৰ আৰু ঔপন্যাসিক। তেওঁ ৰচনা কৰা বহু নাটকৰ বাবেই তেওঁ ১৯ শতিকাৰ আটাইতকৈ সফল ডেনিছ নাট্যকাৰ হিচাপে পৰিগণিত হয়। তেওঁৰ ৰোজা অ’গ ৰ’চিটা (১৮৬২) ৰয়েল ডেনিছ থিয়েটাৰত এশতকৈও অধিকবাৰ পৰিবেশন কৰা হৈছিল। তেওঁৰ নাটকসমূহ ছদ্মনামেৰে লিখা হৈছিল আৰু তেওঁৰ উপন্যাস আৰু চুটিগল্পসমূহ পল উইন্থাৰৰ কলম নামেৰে প্ৰকাশ পোৱাৰ বাবে তেওঁৰ জীৱনকালত তেওঁ সাধাৰণ জনতাৰ বাবে অচিনাকি হৈ আছিল।

জীৱনী

১৮২৬ চনৰ ১৩ মে'ত কোপেনহেগেনত জন্মগ্ৰহণ কৰা ক্লাৰা এলিজাবেথ এণ্ডাৰছন আছিল ৰয়েল থিয়েটাৰত ফৰাচী হৰ্ণ বজোৱা সংগীতজ্ঞ কেছপাৰ হাইনৰিখ বাৰ্নহাৰ্ড এণ্ডাৰছন আৰু তাত অভিনয় কৰা অভিনেত্ৰী বাৰ্গিট এণ্ডাৰছনৰ কন্যা।

ছদ্মনাম পল উইন্থাৰ গ্ৰহণ কৰি তেওঁ ১৮৫৫ চনত নভেলাৰ শীৰ্ষক চুটিগল্প সংকলন প্ৰকাশ কৰাৰ লগতে ১৮৬১ চনত কাষ্টানিবেণ্ডেট (ইংৰাজী: দ্য চেষ্টনাট বেণ্ড) উপন্যাস প্ৰকাশ কৰে।

পিছৰ বছৰবোৰত ভিয়েনাৰ বৰ্ডিং হাউচত অকলে থাকিলেও থিয়েটাৰৰ প্ৰতি আগ্ৰহ অক্ষুণ্ণ আছিল। ১৮৯৫ চনৰ ২৮ আগষ্টত কোপেনহেগেনত তেওঁৰ মৃত্যু হয়। ছদ্মনামতে নাটক বা আন গ্ৰন্থ ৰচনা কৰিছিল বাবে এতিয়াও সাহিত্যিক হিচাপে সাধাৰণ মানুহৰ ওচৰত তেওঁ অচিনাকি। তেওঁ যথেষ্ট ধন দাতব্য সংস্থাৰ বাবে এৰি থৈ গৈছিল।

তথ্য সূত্ৰ

শ্ৰেণী:নাট্যকাৰ
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
শ্ৰেণী:মৃত ব্যক্তি
স্নেহময় অনুভৱ

স্নেহময় অনুভৱ কবি নমিতা শইকীয়াৰ এখন কাব্য সংকলন। আকাশীতৰা প্ৰকাশনৰ পৰা প্ৰকাশিত সংকলনখন প্ৰথম প্ৰকাশ হৈছিল ২০০১ চনৰ ডিচেম্বৰত।

উদ্ধৃতি

"এতিয়াও মন হ'লেই চুব পাৰোঁ আকাশবুজি পাব পাৰোঁ বতাহৰ ভাষাহৃদয় উজাৰি এতিয়াও ভাল পাব পাৰোঁসহজে, বৰ সহজে।"
"মৰণৰে তুহু মম শ্যাম সমান নিপুণ শিলাকুটিৰ দৰে তোমালোকৰ হাততমৃত্যুৰ এক শৈল্পিক প্ৰকাশ।"
"সৰাপাতে কয় যদি জীৱনৰ কথাসেই জীৱন তুমি জানো দেখিবা।"
"চম্পাৱতীকোনে থ'লে তোৰ নামকোলাহলৰ অদূৰত লুকাইবাই যাৱ পদুমৰ পানশৈ নাও।"

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতা সংকলন
পদ্ম পুৰাণ (স্বৰ্গ খণ্ড)

শ্ৰেণী:সাৰ্ব্বভৌম ভট্টাচাৰ্য্যৰ সাহিত্যকৰ্ম
শ্ৰেণী:কবিতা
শ্ৰেণী:নৰনাথ গোস্বামীৰ দ্বাৰা প্ৰকাশিত গ্ৰন্থ
নাছিৰুদ্দিন বুগৰা খান

নাছিৰুদ্দীন মাহমুদ (বা মহম্মদ) বুগৰা খান বংগৰ প্ৰাদেশিক শাসক (১২৮১–১২৮৭) আৰু পিছলৈ বংগৰ (কাৰ্য্যতঃ লখনৌতি) স্বতন্ত্ৰ চুলতান (১২৮৭–১২৯১) আছিল। তেওঁ দিল্লীৰ চুলতান গিয়াছুদ্দিন বলবনৰ পুত্ৰ। বংগৰ ৰাজ্যপাল হোৱাৰ আগতে তেওঁ পঞ্জাৱৰ সমনা আৰু সুমামৰ ৰাজ্যপাল আছিল। বাংলাদেশৰ বগুড়া জিলাৰ নাম তেওঁৰ নামেৰে নামকৰণ কৰা হৈছে।

ইতিহাস

মংগোল আক্ৰমণৰ প্ৰতিৰোধ

বুগৰা খানৰ পিতৃ আরু দিল্লীৰ মামলুক চুলতান গিয়াছুদ্দিন বলবনৰ ৰাজত্বকালত (১২৬৬–১২৮৭ খ্ৰীষ্টাব্দ) মঙ্গোল যোদ্ধাসকলে ভাৰত উপমহাদেশৰ উত্তৰ-পশ্চিম সীমান্তত নিৰন্তৰ আক্ৰমণ অব্যাহত ৰাখিছিল। এই সময়ত চুলতান বলবানে তেওঁৰ দুই পুত্ৰ যুৱৰাজ মুহাম্মদ আৰু নাছিৰুদ্দিন বুগৰা খানৰ সৈতে মংগোল আক্ৰমণ প্ৰতিৰোধ কৰিবলৈ পঞ্জাৱত অৱস্থান গ্ৰহণ কৰে। যুৱৰাজ মহম্মদ আৰু বুগৰা খানৰ ওপৰত সীমান্ত পহৰা দিয়াৰ মূল দায়িত্ব আছিল, কিন্তু চুলতানে তেওঁলোকৰ নিয়মীয়া কৈ তত্বাৱধান কৰিছিল।

তথ্যসূত্ৰ
চুত (বেলাৰুছিয়ান পৌৰাণিক কাহিনী)

চুত (বেলাৰুছিয়ান: Хут) বেলাৰুছীয় পৌৰাণিক কাহিনীত উল্লিখিত এক গৃহ আত্মা। ই ঘৰলৈ ধন-সম্পত্তি, শস্য আৰু সফলতা আনি দিয়ে, কিন্তু যদি ইয়াক খাবলৈ দিয়া নহয়, তেন্তে ই কঠোৰ প্ৰতিশোধ ল'ব পাৰে।

বিৱৰণ

বেলাৰুছ ভাষাত চুতৰ পুৰুষতান্ত্ৰিক ব্যাকৰণগত লিংগ আছে – সেইবাবেই বেছিভাগ ক্ষেত্ৰতে চুতক পুৰুষ বুলি বৰ্ণনা কৰা হয়। চুত এজন বহুৰূপী আত্মা: তেওঁক সৰু ল'ৰা বা বামনৰ দৰে দেখাব পাৰে।

চুত, অগ্নিময় উৰন্ত সাপৰ দৰে , তিনি বা সাত বছৰ বয়সৰ ক'লা কুকুৰাই দিয়া কণীৰ পৰা ইয়াৰ জন্ম হয়, কিন্তু কণীটো ফুটাবলৈ মানুহে এবছৰৰ পৰা তিনি বছৰলৈকে বুকুত কঢ়িয়াই লৈ ফুৰিব লাগে।

শ্ৰেণী:লোককথা
শ্ৰেণী:পৌৰাণিক কথা
লয়ছ ডিবেকি

লয়ছ ডিবেকি (৬ জুলাই ১৯২০ – ১৫ জুন ২০১৬) বেইলৰ কলেজ অৱ মেডিচিন আৰু টুলেন ইউনিভাৰ্চিটি স্কুল অৱ মেডিচিনৰ বৈজ্ঞানিক যোগাযোগৰ আমেৰিকান অধ্যাপক আছিল আৰু তেওঁৰ ভগ্নী চেলমাৰ সৈতে প্ৰথম চিকিৎসা বিদ্যালয়ৰ যোগাযোগ পাঠ্যক্ৰম সৃষ্টি কৰে যিবোৰ পাঠ্যক্ৰমৰ অনুমোদিত আছিল। ডিবেকিয়ে নেচনেল লাইব্ৰেৰী অৱ মেডিচিন ব'ৰ্ড অৱ ৰিজেণ্টছত কাৰ্যনিৰ্বাহ কৰিছিল আৰু কাৰ্ডিঅ'ভাস্কুলাৰ চাৰ্জন আৰু চিকিৎসা শিক্ষাবিদ মাইকেল ডিবেকীৰ ভগ্নী আছিল।

প্ৰাথমিক জীৱন আৰু শিক্ষা

লয়ছ ডিবেকীক লুইজিয়ানাৰ লেক চাৰ্লছত তেওঁৰ পিতৃ-মাতৃ ৰাহিজা আৰু শ্বেকাৰ ডিবেকীয়ে ডাঙৰ-দীঘল কৰিছিল, যিসকল লেবাননৰ খ্ৰীষ্টান আছিল যিয়ে অট্টোমান সাম্ৰাজ্যৰপৰা পলায়ন কৰিছিল। লয়ছ চেলমা ডিবেকি আৰু মাইকেল ডিবেকিৰ ভগ্নী। টুলেন বিশ্ববিদ্যালয়ত তেওঁ সাহিত্য আৰু ভাষাবিজ্ঞানত স্নাতকোত্তৰ ডিগ্ৰী আৰু পি এইচ ডিও লাভ কৰে।

কেৰিয়াৰ

লয়ছ ডিবেকিয়ে তেওঁৰ ভগ্নী চেলমাৰ সৈতে চিকিৎসকসকলক জটিল চিকিৎসাৰ শব্দৰপৰা আঁতৰি থাকিবলৈ উৎসাহিত কৰাৰ কাম কৰিছিল। ডিবেকী ভগ্নীসকলে ৰোগীৰ সৈতে কথা পাতিলে চিকিৎসকসকলক অধিক নিখুঁত আৰু স্পষ্ট হ'বলৈ সহায় কৰিবলৈ উপস্থাপন আগবঢ়াই বিশ্ব ভ্ৰমণ কৰিছিল।ডিবেকি ভগ্নীহঁতে টেক্সাছ মেডিকেল চেণ্টাৰত এটা কাৰ্যালয় শ্বেয়াৰ কৰিছিল, যিটো তেওঁলোকৰ ভাতৃ মাইকেলৰ কাৰ্যালয়ৰপৰা হলঘৰৰ ঠিক তলত আছিল।

তথ্যসূত্ৰ

শ্ৰেণী:চিকিৎসাবিদ
কোণাৰ্ক সূৰ্য মন্দিৰ

কোণাৰ্ক সূৰ্য মন্দিৰ ভাৰতৰ উৰিষ্যা ৰাজ্যৰ কোণাৰ্কত অৱস্থিত ত্ৰয়োদশ শতাব্দীত নিৰ্মিত এটি সূৰ্য মন্দিৰ। ই "ব্লেক পেগ'ডা" নামেও পৰিচিত। মন্দিৰটো বংগোপসাগৰ তীৰত ভাৰতৰ পূৱ উপকূলত মহানদী ব-দ্বীপত অৱস্থিত। পূৱ গঙ্গ ৰাজবংশৰ ৰজা প্ৰথম নৰসিংহদেৱে প্ৰায় ১২৫০ খ্ৰীষ্টাব্দত পাথৰেৰে নিৰ্মিত এই মন্দিৰটো নিৰ্মাণ কৰে। ই সূৰ্য (দেৱতা)ৰ চব্বিশ চক্ৰবিশিষ্ট ৰথৰ আকাৰত নিৰ্মিত। অত্যধিক কাৰুকাৰ্যখচিত এই প্ৰস্তৰখোদিত স্থাপত্যটোৰ বিশেষ প্ৰতীকী ব্যঞ্জনা আছে। আধুনিক কালত মন্দিৰটিৰ পুনৰ সংস্কাৰ কৰা হয়। ১৯৮৪ চনত (i), (iii) আৰু (iv) বিভাগত সাংস্কৃতিক সম্পত্তি হিচাবে এই মন্দিৰ ইউনেস্কো বিশ্ব ঐতিহ্য তালিকাৰ অন্তৰ্ভুক্ত হয়।

নামৰ উৎপত্তি

কোনাৰ্ক নামটো দুটা সংস্কৃত শব্দৰ সমষ্টি -কোণা (চুক) আৰু আৰ্ক (সূৰ্য)। এই মন্দিৰটো সূৰ্য দেৱতাৰ নামত উৎসৰ্গা কৰা হৈছে। ইউৰোপীয় নাৱিকসকলে এই মন্দিৰটোক ব্লেক পেগ'ডা (Black Pagoda) বুলিছিল। আনহাতে পুৰীৰ জগন্নাথ মন্দিৰক শুভ্ৰ পেগ'ডা (White Pagoda) তেওঁলোকে বুলিছিল।

চিত্ৰভঁৰাল

পৌৰাণিক চিত্ৰ আৰু আলোকচিত্ৰ

বৰ্তমানৰ আলোকচিত্ৰ

তথ্য সংগ্ৰহ

বাহ্যিক সংযোগ

Konark Sun Temple in Hi-Def
Konark photographs, 2011
Official website of Konark Sun Temple
Konark Sun Temple India Website
Konarak Sun Temple on UNESCO World Heritage List - includes 360 degree panographies
Konark Sun Temple - includes Video of temple & dance festival
Konark Sun Temple at Sacred Destinations - photos and information
360 degree virtual tour of Sun Temple Konarak
Tourist Attraction Near Konark Sun Temple
Sun Temple at Konark A Case-Study by students of School of Planning and Architecture, New Delhi
Architectural Description of Konark Sun-Temple

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান‎
শ্ৰেণী:হিন্দুধৰ্মৰ মঠ-মন্দিৰ‎